Na temelju članka 109., stavka 4., a u vezi sa člankom 201., stavak 1. Zakona o prostornom uređenju („Narodne novine“, broj 153/13.) i članka 34. Statuta Općine Ružić („Službeni vjesnik Šibensko-kninske županije“, broj 08/09. i 04/13.) Općinsko vijeće Općine Ružić na 18. sjednici održanoj 06. lipnja 2016. godine donijelo je

**ODLUKU**

**o Usklađenju Prostornog plana uređenja Općine Ružić sa Zakonom**

**o prostornom uređenju** („Narodne novine“, broj 153/13.)

**Članak 1.**

Donosi se Odluka o Usklađenju Prostornog plana uređenja Općine Ružić („Službeni vjesnik Šibensko-kninske županije“, broj 4/04. i 07/12.) sa člankom 201. Zakona o prostornom uređenju (Narodne novine, 153/13.).

**Članak 2.**

Usklađenje Prostornog plana uređenja Općine Ružić (u daljnjem tekstu: Usklađenje), izrađenom od URBOS d.o.o. Split, broj elaborata 678/16, sadrži:

**A TEKSTUALNI DIO**

1. OBRAZLOŽENJE USKLAĐENJA
2. ODLUKA O USKLAĐENJU (ODREDBE ZA PROVOĐENJE)
3. PRILOZI

**B GRAFIČKI DIO**

4. Građevinska područja

listovi broj: 4.1., 4.2., 4.3., 4.9., 4.10., 4.11., 4.16., 4.17. i 4.18.

Na grafičkim prikazima iz ovog članka prikazani su izgrađeni, neizgrađeni i neizgrađeni neuređeni dijelovi građevinskog područja.

**Članak 3.**

Donošenjem Usklađenja, kartografski prikazi navedeni u članku 2. ove Odluke zamjenjuju iste kartografske prikaze Prostornog plana uređenja Općine Ružić („Službeni vjesnik Šibensko-kninske županije“, broj 4/04. i 07/12.).

ODREDBE ZA PROVOĐENJE

**Članak 4.**

Donošenjem Usklađenja dopunjuju se Odredbe za provođenje Prostornog plana uređenja Općine Ružić („Službeni vjesnik Šibensko-kninske županije“, broj 4/04. i 07/12.), u daljnjem tekstu: Odredbe, i to:

U članku 4., točke a), alineja 1. Odredbi se mijenja i glasi:

„izgrađeni, neizgrađeni i neuređeni dijelovi građevinskog područja naselja“

**Članak 5.**

U članku 7. mijenja se 1. stavak Odredbi i glasi:

„Unutar građevinskog područja, ovim Usklađenjem je utvrđeno razgraničenje na:

1. izgrađeni dio građevinskog područja
2. neizgrađeni dio građevinskog područja
3. neuređeni dio građevinskog područja je neizgrađeni dio građevinskog područja na kojemu nije izgrađena planirana osnovna infrastruktura

Građevinska područja prikazana su na kartografskom prikazu 1. Korištenje i namjena površina u mjerilu 1:25000 i na kartografskim prikazima 4. Građevinska područja u mjerilu 1:5000.“

U članku 7. stavak 3. Odluke se mijenja i glasi:

„Neizgrađene građevinske čestice koje nemaju direktan pristup na prometnu površinu, a koje na kartografskim prikazima iz članka 2. ove Odluke u mj. 1:5000 nisu označene kao neuređene, ostvaruju svoje pravo (status uređenog) objedinjenjem s jednom ili više susjednih čestica od kojih barem jedna posjeduje pravo neposrednog pristupa na prometnu površinu ili korištenjem prava služnosti preko susjednih čestica zemljišta.“o

U članku 7. Odluke brišu se stavci 4 i 5.

**Članak 6.**

U članku 126. Odredbi u 1. i 2. stavku briše se riječ „naselja“.

U članku 126. stavak 4. se mijenja i glasi:

„Unutar neuređenog dijela građevinskog područja ishođenje akta za građenje sukladno Zakonu, moguće je samo posredno na temelju urbanističkog plana uređenja.“

**Članak 7.**

Elaborat Usklađenja izrađen je u šest (6) izvornika, analogni oblik i digitalni oblik (pdf, dwg format), od kojih je jedan izvornik za izrađivača (URBOS). Izvornici su ovjereni pečatom Općinskog vijeća i potpisani po predsjedniku Općinskog vijeća.

**Članak 8.**

Uvid u Usklađenje može se izvršiti u Jedinstvenom upravnom odjelu Općine Ružić i na mrežnim stranicama Općine Ružić.

**Članak 9.**

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

Grafički dio, Obrazloženje usklađenja i Prilozi, koji čine sastavni dio ove Odluke, nisu predmet objave.

**OPĆINSKO VIJEĆE OPĆINE RUŽIĆ**

**Predsjednik:**

KLASA: 350-02/15-01/3  **DAMIR PRNJAK**

URBROJ: 2182/08-16-5

Ružić, 6.lipnja 2016. godine